Íbúum í flestum smærri byggðakjörnum fjórðungsins fækkar . Hvað gerist í framtíðinni ræðst af því sem við gerum nú . Eigum við að flytja fólk austur í nauðungaflutningum ( sbr. Fiskistofu norður ) eða byggja aðra stóra verksmiðju ? Þegar ég bjó á Austurlandi sem barn og unglingur snérst allt um fisk , allir í þorpinu gátu unnið við fisk sem það vildu . Staðan er að svo mörgu leyti óbreytt . Til að styrkja Austurland þarf að gera miðsvæðið , með þéttustu byggðakjörnunum að einni heild , einu atvinnusvæði , einu mennta - og menningarsvæði með stórbættum samgöngum . Það þarf að búa til sterkan kjarna með um 8.500 manns sem getur stækkað og styrkst og sogað til sín fyrirtæki og þjónustuaðila . Þessi leggur skánar vissulega mikið með tilkomu jarðganga milli Eskifjarðar og Norðfjarðar , rétt eins og það hjálpaði að fá göng milli Reyðarjarðar og Fáskrúðsfjarðar , en er alls ekki nóg . Austurland vantar samgöng . Samgöng sem tengja saman Egilsstaði og héraðið við firðina , Seyðisfjörð , Norðfjörð , Eskifjörð , Reyðarfjörð og Fáskrúðsfjörð , með samgöngum býrð þú til eitt atvinnu - , mennta - og menningarsvæði sem jaðarbyggðirnar geta sótt í . Því miður eru það ekki bara samgöngunar innan fjórðungsins sem þarf að bæta því flugsamgöngur okkur við höfuðborgina okkar eru líka lélegar . Þær eru ekki lélegar út af flugtíma , flugvélum , þjónustu eða flugvöllum , heldur verðinu . Við breytum ekki Austurlandi ef við tölum alltaf eins og allt sé í besta lagi , við þurfum að þora að opna umræðuna og koma henni upp á yfirborðið og knýja fram úrbætur svo fólk vilji flytja hingað af fúsum og frjálsum vilja en ekki af því að það er flutt hingað nauðungarflutningum . Vandamál Austurlands er líka vandamál landsbyggðarinnar og höfuðborgarinnar . Ísland allt nýtur góðs af því að það sé byggilegt út á landi , að það sé kraftur í hverjum fjórðungi . Að það séu svæði þar sem er ákjósanlgur valkostur fyrir fólk að búa á . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .